Actes taurins, orquestres i discomóbil per a la segona setmana de les Festes Patronals del Port de Sagunt
06 d’agost 2018

![](/media/1lfkzxd1/95-web_cuerpo_dsc_0556.jpg)  
_Fotografia d'arxiu_  
  

La segona setmana de les festes patronals del Port de Sagunt comença hui dilluns, 6 d'agost, amb una sessió de vaques i bous a les 18.30 hores, per part de la ramaderia Germán Vidal. La setmana, segons la programació prevista, estarà plena d'actes taurins, orquestres i discomóbils, a més de diferents actes infantils, esportius, classes de ball, projecció de pel·lícules i un mini castell de focs artificials en el recinte taurí. 

  

Esta vesprada, a partir de les 19:45 hores, residents i turistes podran gaudir de classes de ball de saló per part de professors que han sigut Campions d'Espanya Sènior. A les 21.00 hores, en el recinte festiu hi haurà una animació infantil per als més xicotets. Una hora i mitja més tard es podrà decidir entre acudir al Triangle Umbral per a gaudir del festival ‘Alma con jota’, un festival de jotes d'estil, duos, grupals i balls o acudir al Casino per a veure la projecció de la pel·lícula _Más dura será la caída_ del director Mark Robson. A les 23.30 l'orquestra ‘La Red’ començarà la seua actuació, i a les 00.00 hores començarà la nit de bous i vaques per part de la ramaderia Raúl Monferrer.

  

Demà dimarts, 7 d'agost, a les 18.30 hores la ramaderia Alberto Granchel portarà els seus bous i vaques. A les 19.45 es podrà assistir a les classes de ball de saló. A les 21.00 hores els més xicotets tornaran a tindre la seua animació infantil, i ja més entrada la nit, a les 22.30 hores en el Casino hi haurà una projecció de la pel·lícula _De aquí a la eternidad_, del director Fred Zinnemann. A les 23.30 en el recinte festiu començarà l'actuació de l'orquestra ‘La Pirata’ i a les 00.00 hores començarà la nit de bous i vaques de la ramaderia Saliner. 

  

El dimecres, 8 d'agost, el Centre Cívic acollirà a les 18.30 hores totes les comparses participants per a donar lloc a la ‘Cabalgata de Humor’, la qual començarà el seu recorregut a les 19.30 per l'avinguda 9 d'Octubre fins al recinte firal. A les 21.00 hores en el recinte festiu per a totes les penyes i participants de la mateixa es farà la _torrà_ popular. A les 22.30 hi haurà una altra projecció en el Casino, de la pel·lícula _Propiedad condenada_, del director Sydney Pollack i a les 23.30 començarà la discomóbil en el recinte festiu.

  

El dijous 9 d'agost, torna la sessió de vaques i bous per part de la ramaderia Benavent, de nou a les 18.30 hores. A les 19.45 els professors Campions d'Espanya Sènior tornaran a donar les seues classes de ball de saló i a les 21.00 hores hi haurà una animació infantil en el recinte. A les 23.30 hores, tindrà lloc l'actuació del Centre Aragonés, Casa Andalusia i Discomóbil Remember dels 80. A les 00.00 hores la ramaderia Fernando Machancoses farà que els taurins gaudisquen de la seua habitual exhibició taurina.

  

El divendres 10 d'agost, a les 18.30 tindrà començament la vesprada de vaques i bous, de la ramaderia Fernando Machancoses. Més tard, a les 19.45 hores haurà de nou classes ball de saló per a tot el públic. A les 23.30 h hi haurà música en el recinte festiu per part de l'orquestra ‘Séptima Avenida’. Mitja hora abans que comence la nit de bous i vaques oferida per la ramaderia Fernando Machancoses i Alberto Garrido, tindrà lloc a les 23.30 h un mini castell de focs artificials en el recinte taurí.

  

El dissabte 11 començarà la XXX edició del Concurs de Pintura sobre Asfalt en el Barri Obrer, el qual finalitzarà el dia 12 d'agost a les 19 h amb la passada del jurat qualificador. Els premis es lliuraran el dia 13 d'agost a les 21 h. A les 18:30 hores la ramaderia Eulogio Mateo ofrendará la vesprada de vaques i bous. Segons la programació, a les 19.00 hores es realitzarà la tradicional Volta a peu, a les 19.15 Triduo a la Verge de Begoña seguit de missa en l'Església de Begonya i a les 19.45 h classes de ball de saló. A les 21:00 hores els més xicotets podran gaudir d'una animació infantil en el recinte festiu, i els més majors de la música Grupo Juveniles del Puerto, també en el recinte. A les 23.30 h hi haurà una macro discoteca en el recinte, i a les 00.00 h la tradicional nit de bous i vaques, de les ramaderies Hermanos Cali i Hermanos Zorrilla. 

  

Per a tancar la setmana, el diumenge 12 a les 19.15 hores, Triduo a la Verge de Begonya seguit de missa en l'Església de Begoña. A les 21.00 hores hi haurà una exhibició de lluita olímpica i a les 23.00 una vetlada de boxa olímpica, en el recinte taurí, en col·laboració amb el Club Lucha Mediterràneo.

*   [](http://www.facebook.com/sharer.php?u=https://aytosagunto.es/va/actualitat/actes-taurins-orquestres-i-discomobil-per-a-la-segona-setmana-de-les-festes-patronals-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/actes-taurins-orquestres-i-discomobil-per-a-la-segona-setmana-de-les-festes-patronals-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/actes-taurins-orquestres-i-discomobil-per-a-la-segona-setmana-de-les-festes-patronals-del-port-de-sagunt/ "Linked In")
*   [](mailto:?body=https://aytosagunto.es/va/actualitat/actes-taurins-orquestres-i-discomobil-per-a-la-segona-setmana-de-les-festes-patronals-del-port-de-sagunt/)